I 1900 bodde Bache-Wiig fortsatt i Kristiania, men han engasjerte seg samtidig i byggingen av et tresliperi i Flateby i Enebakk. Her fikk han også utvidet vannkrafttilgangen, og etablerte det første kraftverket i Enebakk i 1902. I 1905 ble tresliperiet ombygd til cellulosefabrikk, men denne brant allerede samme år. Ny drift kom i gang ved Fladeby Cellulosefabrik i 1906, og driften varte til begynnelsen av 1930-tallet.